Oficiālais Vēstnesis L 071 , 18/03/1992 Lpp. 0027 - 0028

Speciālizdevums somu valodā: Nodaļa 3 Sējums 41 Lpp. 0106

Speciālizdevums zviedru valodā: Nodaļa 3 Sējums 41 Lpp. 0106



Komisijas lēmums (1992. gada 5. marts), ar kuru nosaka dažu trešo valstu reģionalizāciju zirgu ievešanai (92/160/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Direktīvu 90/426/EEK par dzīvnieku veselības nosacījumiem, kas reglamentē zirgu pārvadāšanu un ievešanu no trešām valstīm [1], kurā jaunākie grozījumi izdarīti ar Direktīvu 91/496/EEK [2], un jo īpaši tās 13. panta 2. punktu, tā kā ar Padomes Lēmumu 79/542/EEK [3], kurā jaunākie grozījumi izdarīti ar Komisijas Lēmumu 92/14/EEK [4], Padome nosaka to trešo valstu sarakstu, no kurām dalībvalstis atļauj liellopu, cūku, zirgu un svaigas gaļas, tai skaitā gaļas produktu ievedumus; tā kā jāņem vērā veselības apstākļi ārpus Kopienas valstīs, no kurām dalībvalstis atļauj ievest zirgus; tā kā tādēļ ir lietderīgi atļaut minētos ievedumus dalībvalstīs tikai no dažu trešo valstu viena vai vairākiem apvidiem; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Dalībvalstis atļauj ievest zirgus no tiem trešo valstu apvidiem, kuri minēti šā lēmuma pielikumā. 2. pants Lēmumu 79/542/EEK groza šādi: 1. Šā lēmuma pielikumā minētās valstis svītro no 1. panta 3. punkta c) apakšpunkta. 2. Lēmuma 1. zemsvītras piezīmi, kura parādās īpašā ailē zirgiem, svītro šā lēmuma pielikumā iekļauto valstu dēļ. 3. pants Šis lēmums ir adresēts dalībvalstīm. Briselē, 1992. gada 5. martā Komisijas vārdā — Komisijas loceklis Ray Mac Sharry [1] OV L 224, 18.8.1990., 42. lpp. [2] OV L 268, 24.9.1991., 56. lpp. [3] OV L 146, 14.6.1979., 15. lpp. [4] OV L 8, 14.1.1992., 12. lpp. -------------------------------------------------- PIELIKUMS Trešo valstu apvidi, no kuriem dalībvalstis atļauj ievest zirgus (piemērojot Direktīvas 90/426/EEK 13. panta 2. punktu) Brazīlija Štati: Riugrandi du Sula, Santakatarina, Parana, Sanpaulu, Matugrosu du Sula, Gojasa, Minasžeraisa, Riodežaneiro, Espiritu Santu, Baija, Rondonija, Matugrosu, Tokantinisa, Piauí, Seržipi, Alagoasa, Pernambuku, Paraiba, Riugrandi du Norti, Seara un Maranjana. Kostarika [1] Sanhosēaglomerācija. Kolumbija [2] Bogotas aglomerācija. Ēģipte [3] Kairas aglomerācija. Ekvadora [4] Kito aglomerācija. Peru [5] Limas aglomerācija. Turcija [6] Ankaras, Edirnes, Stambulas, Izmiras, Kirklareli un Tekirdagas provinces. Venecuēla [7] Karakasas aglomerācija. [1] Atļauta tikai reģistrētu zirgu atpakaļievešana Kopienā pēc tam, kad tie bijuši uz laiku izvesti uz šo teritoriju. [2] Atļauta tikai reģistrētu zirgu atpakaļievešana Kopienā pēc tam, kad tie bijuši uz laiku izvesti uz šo teritoriju. [3] Atļauta tikai reģistrētu zirgu ievešana Kopienā uz laiku un reģistrētu zirgu atpakaļievešana Kopienā pēc tam, kad tie bijuši uz laiku izvesti uz šo teritoriju. [4] Atļauta tikai reģistrētu zirgu atpakaļievešana Kopienā pēc tam, kad tie bijuši uz laiku izvesti uz šo teritoriju. [5] Atļauta tikai reģistrētu zirgu atpakaļievešana Kopienā pēc tam, kad tie bijuši uz laiku izvesti uz šo teritoriju. [6] Atļauta tikai reģistrētu zirgu ievešana Kopienā uz laiku un reģistrētu zirgu atpakaļievešana Kopienā pēc tam, kad tie bijuši uz laiku izvesti uz šo teritoriju. [7] Atļauta tikai reģistrētu zirgu atpakaļievešana Kopienā pēc tam, kad tie bijuši uz laiku izvesti uz šo teritoriju. --------------------------------------------------